NoeFlandre/osm-polygon-wikidata-only huggingface dataset:
Ørum Kirke (Randers Kommune)

For alternative betydninger, se Ørum Kirke. (Se også artikler, som begynder med Ørum Kirke) Ørum Kirke er en kirke i Ørum Sogn i Randers Kommune. Kirken ligger knap 5 kilometer øst for Langå. Eksterne kilder og henvisninger Ørum Kirke hos KortTilKirken.dk
Ørum Kirke (Brønderslev Kommune)

For alternative betydninger, se Ørum Kirke. (Se også artikler, som begynder med Ørum Kirke) Ørum Kirke ligger i landsbyen Ørum ca. 13 km SØ for Brønderslev (Region Nordjylland). Eksterne kilder og henvisninger Ørum Kirke hos KortTilKirken.dk
Ørum Kirke (Hedensted Kommune)

For alternative betydninger, se Ørum Kirke. (Se også artikler, som begynder med Ørum Kirke) Ørum Kirke, Ørum Sogn, Bjerre Herred i det tidligere Vejle Amt. Bygningshistorie Kirken blev opført i 11-1200-tallet i romansk stil. Oprindelige fra den tid er skibet og koret, opførte i frådstenskvadre. Kvindedøren eller norddøren samt flere vinduer fra denne tid er tilmurede, men kan ses i murene. I gotikken indbyggedes hvælvinger i kor og skib og våbenhuset opførtes. Der blev aldrig opført et egentligt tårn på kirken. På kirkegården har man nu en moderne klokkestabel. Under koret findes en tilmuret begravelse for de tidligere ejere af herregården Ørumgård, der grænser op til kirkegården. Inventar Altertavlen i Ørum Kirke er et maleri af den velsignende Kristus udført af kunstneren Gustav Theodor Wegener i 1857. Selve rammen er dog fra 1804. Alterkalken er skænket 1662 af Steen Bille og hustru Karen Bille, ejere af Ørumgård. Døbefonten er en romansk granitkumme med båndfletning. Prædikestolen er fra 1800-tallet. Eksterne kilder og henvisninger Trap Danmark – fjerde udgave, 7. bind, Vejle Amt Ørum Kirke hos KortTilKirken.dk Ørum Kirke i bogværket Danmarks Kirker (udg. af Nationalmuseet)
Ørum Kirke (Viborg Kommune)

For alternative betydninger, se Ørum Kirke. (Se også artikler, som begynder med Ørum Kirke) Ørum Kirke er en kirke i Ørum Sønderlyng i Ørum Sogn. Kirken ligger i byens østlige ende ud til landevejen mellem Viborg og Randers og er omgivet af kirkegården. Kirken har skib, kor, tårn, sakristi og våbenhus. Skib og kor er kirkens ældste dele og murene er af kvadersten. Tårnet er yngre og fra unionstiden, og sakristiet er formentligt fra samme tid, mens våbenhuset er kirkens yngste del. Tårnet har været lidt skævt og fik i 2006 et ur efter en anonym donation. I 2008 fik kirken nyt orgel. I 2013 blev der ved et indbrud stjålet uerstatteligt sølvtøj fra kirken. Lige uden for kirkegårdsmuren står en genforeningssten rejst den 15. juni 1925. Sognepræst er Ulla Horsholt der også fungerer som præst ved Viskum Kirke og Vejrum Kirke. Eksterne kilder og henvisninger Ørum Kirke hos KortTilKirken.dk Noter
Ørum Kirke (Skive Kommune)

For alternative betydninger, se Ørum Kirke. (Se også artikler, som begynder med Ørum Kirke) Ørum Kirke er en kirke i Nørre Ørum i Ørum Sogn i det tidligere Fjends Herred, Viborg Amt, nu Skive Kommune, Region Midtjylland. Kirken ligger på en høj ud til de lave strandenge ved Hjarbæk Fjord, hvor der i middelalderen var havn og anløb af handelsskibe, men havnen måtte opgives, da vandstanden faldt. Kor og skib er opført i romansk tid af granitkvadre over skråkantsokkel. Begge de retkantede døre er bevaret, syddøren er i brug og norddøren er tilmuret. I korets østgavl ses et tilmuret vindue, og i skibets nordmur ses et oprindeligt vindue i brug. I skibets sydøsthjørne er indsat en skakbrætsten med 7 vandrette og 11 lodrette rækker. Tårnet er opført i sengotisk tid, og våbenhuset er opført i 1894. I tårnets sokkel er indmuret korbuens kragbånd. Korets murværk blev omsat i 1892. Kirken blev hovedistandsat i 1957. Kor og skib har flade bjælkelofter. Korbuen er noget udvidet. Altertavlen fra begyndelsen af 1600-tallet bærer våben for Hans Juel og Birthe Rosenkrantz, og i felterne ses oprindelige manieristiske malerier. Et altertavlemaleri af N. Skov fra 1858 er ophængt i kirken. Prædikestolen svarer til altertavlen og bærer samme våben, på hjørnerne ses dydehermer. De øverste stolegavle bærer våben for Erik Vesteni og Sophie Beck, desuden ses en stolegavl med portræt af Hans Juel og en stolegavl med et barneportræt. Stoleværkets paneler og døre har pietistiske allegori-malerier fra 1700-tallet. Den romanske døbefont af granit har glat kumme med afsluttende skråkant forneden og et kort skaft som overgang til den kapitælformede fod. Noter Eksterne kilder/henvisninger Ørum Kirke Arkiveret 31. januar 2011 hos Wayback Machine på nordenskirker.dk Ørum Kirke hos KortTilKirken.dk
Ørum Church (Skive Municipality)

Ørum Church (Danish: Ørum Kirke) is a church in the town of Nørre Ørum in Skive Municipality, Denmark and serves as the seat of Ørum Parish. The church is located on a hill near Hjarbæk Fjord, which had a substantial port during the Middle Ages, but was abandoned after the water level fell. Building The tower was first erected during the 17th century, followed by the altar and pulpit. The altar is decorated with manneristic paintings and an altarpiece painting from 1858 by N. Skov. The choir and nave were built in the romanesque style and have flat beamed ceilings. A stone on the choir's southeast corner is inlaid with a check pattern and its meaning is a subject of debate. The panels and doors in the nave are decorated with pietistic allegorical paintings from the 18th century. In 1894, the church porch was added and in 1957 the church was renovated. Both of the church's original rectangular doors have been preserved; the south door is still in use, though the north door has been walled in. The church's bell was constructed in the 13th century and was in use until 1972. References External links Media related to Ørum Kirke (Skive Kommune) at Wikimedia Commons
Ørum Slot

Ørum Slot var en borg, nu et voldsted, ved Hvidbjerg Å ca 400 meter nordøst for Ørum Sø i Ørum Sogn Hassing Herred i Sydthy, nu i Thisted Kommune. Voldstedet, der i middelalderen lå nærmere søen, består nu af to ca. 2 m høje banker adskilt af en tværgrav. Ørum Slot (i Kong Valdemars Jordebog: Øræn) var oprindelig krongods, kom siden i privates eje, men blev 1367 af Hr. Bo Høg skødet til Valdemar 4. Atterdag. Det blev i urolighederne under Valdemar Atterdag indtaget og nedbrudt af Mogens Maltesen, der imidlertid i 1373 måtte forpligte sig til atter at opbygge det, som det før havde været, og forsyne det med våben, proviant og inventar. I 1469 nævnes Lars Abildgaard, foged på Ørum; I 1488 var Hr. Strange Nielsen og 1497 og 1501 dennes Søn Ebbe Strangesen lensmand paa Ørum der frem til 1661 var et kongeligt slot og i reglen bortforlenet sammen med Vestervig, således i 1559 til den sidste katolske biskop på Fyn Knud Gyldenstierne. Efter 1660 blev lenet til et kgl. amt (Dueholm, Ørum, Vestervig Amt) og i 1661 blev gård og gods solgt til etatsråd Poul Klingenberg, der i 1685 overdrog det til sin søn justitsråd Poul Klingenberg. Den kom derefter til broderen Henrik Klingenberg, († 1716); enkes Charlotte Gieddes († 1737), børn solgte i 1739 gård og gods (i alt 123 Td. hartkorn) for 5600 rigsdaler til Major J. L. Moldrup til Vestervig Kloster, som ved kgl. bevilling af 1761 inkorporerede Ørum (i alt 295 Td. Hrtk.) i Stamhuset Vestervig Kloster, nedbrød det gamle slot og opbyggede den Gammel Ørumgård lidt vest for slottet. 1788 fik man tilladelse til at frasælge Ørum til dækning af stamhusets gæld, og den blev solgt på auktion for 26.000 Rd. til Christian Fogh; I 1800 solgtes den til Niels Nielsen Schach i Lemvig, hvis datter Bolette, ægtede Frederik Vilhelm Eyber, († 1857), hvis familie stadig ejede den omkring 1900. Eksterne kilder og henvisninger Om Ørum Slot i J.P. Trap: Kongeriget Danmark, udarbejdet af H. Weitemeyer (3. udgave, 4. bind 1901) Ørum Slot i Thy på Thistedmuseum.dk Fund og Fortidsminder om lokaliteten
Ørumgård

Ørumgård er en gammel sædegård som nævnes første gang i 1458. Gården ligger lige syd for Ørum By i Ørum Sogn i Bjerre Herred i Hedensted Kommune. Hovedbygningen er opført i 1855 og ombygget i 1868-1870. Ørumgaard Gods er på 342 hektar Ejere af Ørumgaard [1458-1470) Ove Skale (1470) Anne Ovesdatter Skale gift Terkelsen (1470-1506) Peder Terkelsen (1506-1536) Svend Pedersen Terkelsen (1536-1565) Peder Svendsen Terkelsen (1565) Kirsten Svendsdatter Terkelsen gift Harbou (1565-1589) Mogens Mogensen Harbou (1589-1635) Jens Mogensen Harbou (1635-1648) Birte Knudsdatter Bille gift Harbou (1648-1655) Henrik Knudsen Bille (1655-1684) Knud Henriksen Bille (1684-1713) Mette Gyldenstierne gift Bille (1713-1732) Axel Knudsen Bille (1732-1739) Frederik Trolle (1739-1769) Poul Marcussen (1769-1779) Peder Marcussen (1779-1780) Peder Marcussens dødsbo (1780-1792) Tobias Jantzen (1792-1820) Mikkel Kjær (1820-1828) Christian Jens lensgreve Rantzau (1828-1839) Enke Fru Beate Antoinette Rantzau (1839-1851) O. P. Rønberg (1851-1899) Johan Christian Frederik Eckardt (1899-1908) Enke Fru Jensine Caroline Eckardt (1908-1942) Henrik Georg baron Wedel-Wedellsborg (1942-1961) Holger Jørgen Gottlob Frederik baron Rosenkrantz (1961-1977) Knud Højgaard (søn) (1977-1993) Erik Højgaard (far) (1993-2004) Hans Højgaard (Knuds bror) (2004-) Steen Erik Højgaard (hans søn) Kilde http://www.landbrugslederen.dk
Øsby Kirke

Øsby Kirke er en kirke i Øsby på Haderslev Næs, opført i 1500-tallets første del. Kirken er endda meget stor af en landsbykirke at være. Kirken har tidligere været indviet til Vor Frue. Tillige er det gotiske anlæg enestående i disse egne af landet, hvor ellers alle kirker er romanske. Dens mure indeholder rester af en langt ældre bygning. Kirkebygningen Kirken består oprindeligt af skib, kor og tårn. Senere tilbygninger inden middelalderens udgang er sakristi og kapel, hvor kapellet i dag benyttes som en del af koret. Kapellet (mod syd) er senere udbygget med et såkaldt benhus. Soklen er fremstillet af kløvet kamp medens materialet i øvrigt er røde tegl. Koret dog rå kamp og enkelte frådstensblokke fra den ældre kirke. I dag fremstår kirken hvidkalket og med blytækket tag. Koret har kamtakket gavl med seks spidsbuede blændinger og trappefrisegesims over dobbelte savsnitsbånd. Nordsiden har aldrig haft vinduer, mod syd derimod tre store spidsbuede vinduer. Den velskårne prædikestol i ungrenæssance er fra 1559. Inventar Kirkens orgel er bygget 1828 af Marcussen & Søn og er af anselig størrelse og passer godt til det store, høje rum, hvor det står på et pulpitur i vestenden. Tidligere altertavle – nu ophængt i koret – er et Getsemane-maleri af Adam Müller 1826 i samtidig ramme (tidligere tavle fra 1614 er nu i Jegerup). Døbefonten fra 1200-tallet i granit og i romansk stil. Dåbsfadet, fra 1953, skænket af familien Eriksen på Sparlund. Dåbskanden, fra 1970, skænket af familien Andersen, Nautrup. Alteret, fra 1995, udført af keramikeren Gerd Hiort Petersen. Knæfaldet er tegnet af hendes mand Hans Munck Andersen. De 2 store alterstager er fra 1784. Lydhimlen er fra 1621. Det såkaldte korbuekruciks, som sidder umiddelbart over korbuen, er fra sidst i 1400-tallet. Madonna med barnet er også fra 1400-tallet. Klingpung fra 1782. I kirken er ophængt flere store epitafier: På nordvæggen to, nemlig: Familien Bertelsen på Sparlundgård, 1729 (afbilledet herunder) og familien Engel, 1755. Billedgalleri Klik på billederne for forstørrelse. Referencer Eksterne kilder og henvisninger Bogværket Trap Danmark Øsby Kirke hos KortTilKirken.dk Øsby Kirke i bogværket Danmarks Kirker (udg. af Nationalmuseet)
Øse Kirke

Øse kirke ligger i Øse sogn i Varde kommune. Inventar Kirkens kirkeskib er en orlogsfregat ved navn "Haabet" på ca. 75 cm's længde. Skibet er bygget af en gammel lods på Samsø, og givet af fire mænd i sognet i 1925. En nøjagtig kopi af skibet, bygget af samme bygmester, findes i Næsbjerg Kirke. Eksterne kilder og henvisninger Henningsen, Henning 1958: Kirkeskibe i Ribe Amt. Fra Ribe Amt 1958 s. 353-369. Øse Kirke hos KortTilKirken.dk Øse Kirke i bogværket Danmarks Kirker (udg. af Nationalmuseet)
Østbanetorvet

Østbanetorvet er et torv i Nørre Stenbro-kvarteret i Aarhus. Torvet strækker sig fra Østboulevarden til Østbanetorvet Station, hvor Skovvejen går mod nord og Kystvejen mod syd. Mellem torvets to parallelle gader er der et lille brolagt anlæg med træer og bænke. Her står Elias Ølsgaards statue af politikeren og børnesagsforkæmperen Peter Sabroe. Statuen er flyttet to gange pga. byudviklingen og kom til Østbanetorvet i 1973. Østbanetorvet blev anlagt i 1890-91 som en plads foran Østbanegården, som den er opkaldt efter. Det meste af torvets bebyggelse stammer fra 1895-96. Torvet ligger lige syd for Nordre Kirkegård, der blev indviet i 1876. Banegårdsbygningen fra 1877 er bevaret i sin oprindelige stil og rummer i dag et møbelhus, men der er stadig togtrafik fra perronen, hvor passagererne kan stå i ly under halvtaget. På torvet findes desuden et møntvaskeri, en restaurant, et pizzeria, et værtshus, en halal-slagter og en kiosk (kiosk lukket ca. 2013 og lokaler omdannet til beboelse). Sporvogne og busser Østbanetorvet var endestation for den første kollektive trafik i Aarhus, en hesteomnibus. 7. juli 1904 startede Aarhus Elektriske Sporvej, som også havde stoppested på Østbanetorvet. Sporvognene kørte ind fra Knudrisgade, svingede th. til stoppestedet og videre tv. op ad Skovvejen. Sporvognene i Aarhus blev nedlagt 7. november 1971. Efter en omfattende omlægning af busnettet i Aarhus i 2011, hvor trafikken blev koncentreret om hovedindfaldsvejene, gik Østbanetorvet fra 40 busafgange i timen på hverdage til kun 8 på linjerne 20 og 33. Samtidig blev stoppestederne flyttet ind på selve torvet, så Kystvejen aflastes. Galleri Eksterne kilder/henvisninger Bygninger og miljøer i Århus Kommune Gadebeskrivelser: Østbanetorvet
Øster Egede Kirke

Øster Egede Kirke ligger i umiddelbar tilslutning til herregården Jomfruens Egede. Da den tilhørende landsby blev afbrændt af svenskerne under Svenskerkrigene i 1658 kom landsbyens jorder og kirken under Jomfruens Egede indtil 1994. Kirken består af et langhus fra 1608, mens det romanske tårn er det eneste der er tilbage af den oprindelige kirke. Senest er kirken blevet kendt for brylluppet 3. marts 2007 mellem prinsesse Alexandra og Martin Jørgensen. Eksterne kilder og henvisninger Øster Egede Kirke hos KortTilKirken.dk Øster Egede Kirke i bogværket Danmarks Kirker (udg. af Nationalmuseet)
Øster Hjermitslev Kirke

Øster Hjermitslev Kirke ligger i Øster Hjermitslev Sogn i Brønderslev Kommune (Region Nordjylland). Indtil Kommunalreformen i 2007 Nordjyllands Amt), og indtil Kommunalreformen i 1970 lå det i Børglum Herred (Hjørring Amt). Den er opført 1911 efter tegninger af arkitekt Valdemar Schmidt af gule mursten over porfyrsokkel. Kirken består af en langhusbygning med apsis mod øst og tårn mod vest. Kirkens inventar stammer fra opførelsen, og alt er i skønvirkestil. På alteret står et kors udført i stil med Valdemarkorset, i centrum ses et Kristusmonogram. På prædikestolen ses et korslam og et symbol på Tro, Håb og Kærlighed (Anker, Roser og Hjerte). Døbefonten af granit er inspireret af de romanske granitfonte, på kummen ses kors. Eksterne kilder og henvisninger Øster Hjermitslev Kirke Arkiveret 31. januar 2011 hos Wayback Machine hos nordenskirker.dk Øster Hjermitslev Kirke hos KortTilKirken.dk
Øster Hæsinge Kirke

Øster Hæsinge Kirke ligger i landsbyen Øster Hæsinge ca. 10 km NNØ for Faaborg (Region Syddanmark). Eksterne kilder og henvisninger Øster Hæsinge Kirke Arkiveret 31. januar 2011 hos Wayback Machine på nordenskirker.dk Øster Hæsinge Kirke på KortTilKirken.dk
Øster Hornum Kirke

Øster Hornum Kirke i Aalborg Stift ligger højt placeret i landskabet over den gamle landsby Øster Hornum, der engang var herredsby, hvorfor kirken er af anseelig størrelse. Den er opført i 1100-tallet, ifølge overleveringer i 1172, og dens længde er afsat til nøjagtigt 100 fod, men således at sydvæggen er en fod længere end nordvæggen, hvorved østgavlen har fået en (tilsigtet) skævhed i forhold til midteraksen. Kirken er oprindelig opført uden tårn, og kir­kerummet forsynet med almindeligt, noget lavere bjælkeloft. Rummets vægge har kun haft fire små vinduer, hvorfor lyset fra det større vindue i apsis mod øst ned over alteret har domineret. Som siddeplads har der kun været en muret bænk langs vægge­ne. Foruden den nuværende norddør har der også været en dør i sydmuren, beregnet for henholdsvis kvinder og mænd. Kirkens døbefont er lige så gammel som kirken. Det er en stor anselig font, der udvendig er prydet af fire løvefigurer, hvoraf de to har katteansigt og to nærmest har bidsk abeansigt. Mellem løveparrene er indsat et udhugget menneskeansigt. I begyndelsen af 1200-tallet har kirken fået sin første tilbygning i form af en såkaldt "forhal" mod vest, hvor nu tårnet står. Det er beregnet, at forhallen kan have haft to bueåbninger ind til skibet. Fra 1200 tallet findes to egetræsfigurer: Den ene forestillende Jomfru Maria med jesusbarnet og den anden (ifølge nutidig formodning) helgenen Sankt Kjeld fra Viborg. I 1400-tallet skete en større ombygning, hvor forhallen blev nedrevet, og kirkerummet forsynedes med hvælvinger. Materialet fra forhallen blev anvendt til opførelsen af tårnet, hvilket tydeligt ses af indmurede profilsten i tårnrum­mets indervægge. Opmåling af disse sten ligger til grund for beregningerne af den tidligere forhals udformning. Der er dog også andet genbrugsmateriale i tårnet, muligvis fra den oprindelige Sørup Kirke. Altertavlen er antagelig fra sidste halvdel af 1500-tallet, medens prædikestolen, der er fremstillet i Aalborg, er dateret 1604. På samme tid påbegyndtes der opstilling af bænke af ubehandlede fyrreplanker, og døbefonten blev flyttet frem i koret. Fyrretræsbænkene blev kasseret i 1881, og i 1938 flyttedes døbefonten til sin nuværende plads, idet prædikestolen samtidig blev flyttet over på den anden side af korbuen. Kirkegården ligger i forbindelse med kirken, omgærdet af et gammelt stendige, og der opførtes i 1997 et graverhus med kapel nord for kirkegården. Kirkens ejere Efter reformationen i 1536 overgik kirken til kongens eje, og han afhændede den i 1649 til ejeren af Torstedlund, hvorefter den blandt mange andre har tilhørt herregården St. Restrup, overkrigsassessor Gyldendal, Kø­benhavn og agent Wibroe, Nibe, indtil den i 1910 overgik til selveje. Eksterne henvisninger og kilder Om Øster Hornum sogn på www.sogn.dk Henrik Gjøde Nielsen: Støvring Kirke, udgivet for Støvring Kirkes menighedsråd af Hals Museum, 2007. ISBN 87-90845-36-6. Byggeår for kirker Arkiveret 14. august 2009 hos Wayback Machine Øster Hornum Kirke hos KortTilKirken.dk
Øster Vandet Kirke

Øster Vandet Kirke er en kirke vest for Thisted, som er opført omkring 1200 og består af skib, kor og våbenhus. Kirken har 125 siddepladser og der er bjælkeloft i både skib og kor. Korbuen har en kragsten i granit, mens resten af buen er hvidkalket. Døbefonten har mundingsprofil foroven, glat kumme, bægerblade og firkantet fod med hjørneknopper. Alterbilledet er en kopi efter Carl Blochs billede: "Opstandelsen", hvis original hænger i Frederiksborg Slotskirke. Andre kopier af Alterbilledet findes i Østerby Kirke på Læsø og i Dorf Kirke i Vendsyssel. Kirkens tidligere alterbillede med Kristus på korset er nu ophængt på skibets nordvæg. Kirkens orgel er et Frobenius orgel fra 1970, ombygget 1991, har 5 stemmer med pedal. Eksterne kilder og henvisninger Øster Vandet Kirke hos KortTilKirken.dk Øster Vandet Kirke i bogværket Danmarks Kirker (udg. af Nationalmuseet)
Øster Ulslev Kirke

Øster Ulslev Kirke er en kirke fra omkring 1225 i Øster Ulslev på Lolland. Kirken består af et romansk kor og skib og har ikke tårn, men en tagrytter opsat 1693. Den er ret lille, men har en del udvendige murstensornamenter. Inventar Døbefonten er romansk fra ca. 1225 Prædikestolen er fra ca. 1625 nøje svarende til den i Musse Kirke Altertavlen er fra 1853 med et maleri af Jesus Kilder m.m. Otto Norn: Danmarks kirker, Maribo Amt b. 2 Eksterne kilder og henvisninger Øster Ulslev Kirke hos KortTilKirken.dk Øster Ulslev Kirke hos danmarkskirker.natmus.dk (Danmarks Kirker, Nationalmuseet)
Østerbølle Kirke

Østerbølle Kirke ligger i landsbyen Østerbølle 3 km nordvest for Aalestrup. Kirken er oprindelig opført i romansk stil af granitkvadre. Tårnet stammer fra senmiddelalderen. I tårnets sydmur findes en skakbrætsten med to forskellige mønstre, øverst 4 vandrette rækker med 15 (16?) felter hver og nederst 4 vandrette rækker med 28 felter hver. Galleri Noter Eksterne kilder/henvisninger Østerbølle Kirke hos KortTilKirken.dk beskrivelse i Trap – Kongeriget Danmark, 3. Udgave 4. Bind, s. 668 hos Projekt Runeberg
Østergård (Tulstrup Sogn)

For alternative betydninger, se Østergård. (Se også artikler, som begynder med Østergård) Østergård er en hovedgård i Tulstrup Sogn, 2 km vest for byen Malling i Århus Kommune. Øm Kloster fik gården skænket i 1447, af Jens Ebbesen, en borger i Viborg, men har haft flere forskellige ejere, indtil Baron Vilhelm Gyldenkrone til Vilhelmsborg overtog den i 1678. Den blev i Gyldenkroneslægten frem til 1789 og har fra slutningen af 1800-tallet været ejet af Dahl-familien til Moesgård. Der har oprindeligt været et stenhus, der fortælles fra et syn på gården i 1665 at "et ruineret moxen nedfalden og øde bygningskomplex, bestående af en 9 fag lang stenstue i vest, saamt et søndre hus (19 fag foruden borgeporten), borgestue ( 8 fag) og fruerstue, alt i bindingsværk. Af dette opretholdes kun stenstuen, mens der østen i borggården af gl. materialer byggedes et 11 fags bindingsværkshus med kvist. Den nuværende hovedbygning skulle være fra 1835, hvor den blev opført efter en brand, men i kælderen er ældre bygningsdele, der godt kunne stamme fra den oprindelige bygning. Der var brand i avlsbygningerne i 1958. Østergård Gods er på 324 hektar med Snærildgaard. Ejere af Østergård (1447) Jens Ebbesen (1447-1536) Øm Kloster (1536-1543) Kronen (1543-1563) Jost Andersen Ulfeldt (1563-1591) Anne Nielsdatter Kaas (1591-1632) Kirsten Jostsdatter Ulfeldt og Helvig Jostsdatter Ulfeldt (1632-1638) Helvig Jostsdatter Ulfeldt (1638-1642) Johan Kjeldsen Brockenhuus (1642-1651) Niels Jørgensen Friis (1651-1678) Brigitte Krabbe (1678-1683) Vilhelm lensbaron Güldencrone (1683-1692) Regitze Sophie Vind (1692-1701) Christian lensbaron Güldencrone / Jørgen baron Güldencrone / Vilhelm baron Güldencrone (1701-1746) Christian lensbaron Güldencrone (1746-1747) Vilhelm lensbaron Güldencrone (1747-1767) Constantin August Charisius (1767-1771) Frederik Christian Kaas (1771-1788) Christian Frederik baron Güldencrone (1788-1789) Christian Frederik baron Güldencrones dødsbo (1789-1814) Jørgen Schmidt (1814-1821) Hans Christian Møller (1821) Jørgen Schmidts dødsbo (1821-1854) Fritz Ernst Koch (1854-1855) I.F. Schultz (1855-1856) Povl Rasmussen (1856-1870) Carl Bodilius August Dahl (1870-1872) Torkild Christian Dahl (1872-1911) Enkefru Emilie Andersen gift Dahl (1911-1922) Enkefru Caroline Margrethe Eleonora Emilie Dahl gift Bang (1922-1964) Hakon Thorkil Christian Carl Frederik Dahl (1964-1996) Torben Dahl Olesen (1996-2005) Thorkil Bjerglund Andersen (2005-) Enkefru Mette Bjerglund Andersen Referencer